Aholini ijtimoiy himoya qilish tizimini yanada takomillashtirish hamda sohaga zamonaviy axborot-kommunikatsiya texnologiyalarini keng joriy etish chora-tadbirlari toʻgʻrisida
(resolution, 2024-10-30)

Oʻzbekiston Respublikasi Prezidentining “Aholiga davlat ijtimoiy xizmatlari va yordam taqdim etish tartib-taomillarini avtomatlashtirish boʻyicha qoʻshimcha chora-tadbirlar toʻgʻrisida” 2020-yil 4-avgustdagi PQ-4797-son qarori ijrosini taʼminlash, shuningdek aholini ijtimoiy himoya qilish tizimini yanada takomillashtirish hamda sohaga zamonaviy axborot-kommunikatsiya texnologiyalarini keng joriy etish maqsadida Vazirlar Mahkamasi qaror qiladi: 2. Oʻzbekiston Respublikasi Mahalla va oilani qoʻllab-quvvatlash vazirligi Axborot texnologiyalari va kommunikatsiyalarini rivojlantirish vazirligi, Davlat soliq qoʻmitasi huzuridagi Kadastr agentligi, Bandlik va mehnat munosabatlari vazirligi hamda boshqa manfaatdor vazirlik va idoralar bilan birgalikda 2021-yil 1-aprelga qadar har bir mahallaning ID identifikatsiya raqami va hududiy chegarasi koʻrsatilgan yagona elektron maʼlumotlar bazasini ishlab chiqib, joriy etsin va uning “Yagona reyestr” ATga integratsiya qilinishini taʼminlasin. 3. Oʻzbekiston Respublikasi Xalq taʼlimi vazirligi: a) 2021-yil 1-aprelga qadar: Prezident, ijod va ixtisoslashtirilgan maktablarni rivojlantirish agentligi, tizimida umumtaʼlim tashkilotlari mavjud boʻlgan vazirlik va idoralar bilan birgalikda davlat va nodavlat umumtaʼlim tashkilotlarida oʻquvchilar boʻyicha tegishli maʼlumotlarni oʻz ichiga oladigan yagona elektron maʼlumotlar bazasini ishlab chiqib, joriy etsin va uning “Yagona reyestr” AT bilan integratsiya qilinishini taʼminlasin; Vazirlar Mahkamasi huzuridagi Davlat personallashtirish markazi bilan birgalikda ushbu yagona elektron maʼlumotlar bazasining jismoniy shaxsning shaxsiy identifikatsiya raqami (keyingi oʻrinlarda — JSHSHIR) maʼlumotlar bazasi bilan bogʻlanishini toʻliq yakunlasin; Axborot texnologiyalari va kommunikatsiyalarini rivojlantirish vazirligi bilan birgalikda ota-onalik huquqidan mahrum etilgan ota-onalar hamda vasiylikka va homiylikka olingan bolalar va oilaga tarbiyaga berilgan (patronat) bolalar boʻyicha elektron maʼlumotlar bazasini ishlab chiqib, joriy etsin; b) 2021-yil 1-apreldan: Adliya vazirligi huzuridagi Davlat xizmatlari agentligining “FHDYning yagona elektron arxivi” axborot tizimiga vasiylikka va homiylikka olingan bolalar toʻgʻrisidagi maʼlumotlarni idoralararo elektron maʼlumotlar almashinuvi orqali taqdim etishni taʼminlasin; davlat va nodavlat umumtaʼlim tashkilotlariga oʻquvchini oʻqishga qabul qilishdan boshlab bitirgunga qadar (oʻqishga qabul qilish, sinfdan sinfga oʻtkazish, oʻqishni koʻchirish, oʻqishni tugatish va boshqalar) tegishli buyruqlar va boshqa hujjatlar faqat yagona elektron maʼlumotlar bazasida shakllantirilishini va rasmiylashtirilishini taʼminlasin. 4. Oʻzbekiston Respublikasi Oliy sudi huzuridagi Sudlar faoliyatini taʼminlash departamentiga 2021-yil 1-apreldan boshlab ota-onalik huquqidan mahrum etilgan ota-onalar va ularning bolalari toʻgʻrisidagi maʼlumotlar Adliya vazirligi huzuridagi Davlat xizmatlari agentligining “FHDYning yagona elektron arxivi” axborot tizimiga idoralararo elektron maʼlumotlar almashinuvi orqali taqdim etilishini yoʻlga qoʻyish tavsiya etilsin. 5. Oʻzbekiston Respublikasi Maktabgacha taʼlim vazirligi 2021-yil 1-aprelga qadar: tizimida maktabgacha taʼlim tashkilotlari mavjud boʻlgan vazirlik va idoralar bilan birgalikda davlat va nodavlat maktabgacha taʼlim tashkilotlarida tarbiyalanuvchilar boʻyicha tegishli maʼlumotlarni oʻz ichiga oladigan yagona elektron axborot tizimini ishlab chiqib, joriy etsin hamda uning “Yagona reyestr” AT bilan integratsiya qilinishini taʼminlasin; ushbu tizimga davlat, nodavlat va davlat-xususiy sheriklik asosida tashkil etilgan maktabgacha taʼlim tashkilotlari tomonidan maʼlumotlar doimiy ravishda kiritib borilishini taʼminlasin; Vazirlar Mahkamasi huzuridagi Davlat personallashtirish markazi va Adliya vazirligi huzuridagi Davlat xizmatlari agentligi bilan birgalikda ushbu yagona elektron axborot tizimini JSHSHIR maʼlumotlar bazasi bilan bogʻlanishini taʼminlasin. 6. Oʻzbekiston Respublikasi Oliy va oʻrta maxsus taʼlim vazirligi tizimida oliy taʼlim tashkilotlari, kasb-hunar maktablari, kollejlar, texnikumlar, akademik litseylar mavjud boʻlgan vazirlik va idoralar bilan birgalikda: 2021-yil 1-aprelga qadar belgilangan tartibda Oʻzbekiston Respublikasidagi davlat, nodavlat va xorijiy oliy taʼlim tashkilotlari, kasb-hunar maktablari, kollejlar, texnikumlar, akademik litseylarning talaba (oʻquvchi)lari toʻgʻrisida hamda ularning oʻqish jarayoniga tegishli boshqa maʼlumotlarni oʻz ichiga oladigan yagona elektron maʼlumotlar bazasining shakllantirilishini yakunlasin va “Yagona reyestr” AT bilan integratsiya qilinishini taʼminlasin; 2021-yil 1-apreldan boshlab Oʻzbekiston Respublikasidagi davlat, nodavlat va xorijiy oliy taʼlim tashkilotlari, kasb-hunar maktablari, kollejlar, texnikumlar, akademik litseylarning talaba (oʻquvchi)larini oʻqishga qabul qilishdan boshlab taʼlim tashkilotini bitirguniga qadar (oʻqishga qabul qilish, oʻqishni koʻchirish, akademik taʼtil berish, talabalar safidan chiqarish va boshqalar) ushbu taʼlim tashkilotlarining tegishli buyruqlari va boshqa hujjatlari faqat yagona elektron maʼlumotlar bazasida shakllantirilishini va rasmiylashtirilishini taʼminlasin. 7. Oʻzbekiston Respublikasi Xalq taʼlimi vazirligi, Oliy va oʻrta maxsus taʼlim vazirligi, Maktabgacha taʼlim vazirligi, Prezident, ijod va ixtisoslashtirilgan maktablarni rivojlantirish agentligi 2021-yil 1-aprelga qadar oʻz axborot tizimlarining oʻzaro integratsiyasini taʼminlasin. 8. Vazirlar Mahkamasi huzuridagi Davlat personallashtirish markazi Ichki ishlar vazirligi bilan birgalikda 2021-yil 1-aprelga qadar barcha jismoniy shaxslarga JSHSHIR biriktirilishini hamda ushbu maʼlumotlarning Davlat soliq qoʻmitasi huzuridagi Kadastr agentligining maʼlumotlar bazasi bilan integratsiya qilinishini toʻliq yakunlasin. 9. Oʻzbekiston Respublikasi Ichki ishlar vazirligi 2021-yil 1-aprelga qadar jismoniy shaxslarning avtotransport vositalarini sozligi yoki nosozligi boʻyicha elektron maʼlumotlar bazasini ishlab chiqib, joriy etsin va “Yagona reyestr” AT axborot tizimi bilan maʼlumotlar almashinuvini yoʻlga qoʻysin. 11. Quyidagilar: a) “Yagona reyestr” AT Oʻzbekiston Respublikasi Moliya vazirligi va YUNISEFning Oʻzbekistondagi Vakolatxonasi qoʻshma ish rejasi asosida YUNISEFning Oʻzbekistondagi Vakolatxonasi tomonidan berilgan grantlar hamda Jahon bankining kreditlari, shuningdek, ularning texnik va ekspert jihatidan qoʻllab-quvvatlashi hisobidan ishlab chiqilishi va joriy etilishi; b) “Yagona reyestr” ATni ishlab chiqish uchun YUNISEFning Oʻzbekistondagi Vakolatxonasi tomonidan “Development Pathways” ixtisoslashtirilgan xalqaro kompaniya bilan shartnoma tuzilganligi; v) Oʻzbekiston Respublikasi Prezidentining “Koronavirus pandemiyasi davrida ijtimoiy himoyaga va yordamga muhtoj aholi qatlamlarini moddiy qoʻllab-quvvatlashga doir qoʻshimcha chora-tadbirlar toʻgʻrisida” 2020-yil 30-iyuldagi PF-6038-son Farmoni ijrosini taʼminlash maqsadida 2020-yil sentabr — dekabr va 2021-yil yanvar oylarida mehnatga layoqatli ishsiz aʼzosi mavjud boʻlganligi sababli ijtimoiy nafaqa va moddiy yordam tayinlash boʻyicha rad etilgan murojaatlar avval taqdim etilgan arizalar asosida oila aʼzosini tomorqa yer va/yoki dehqon xoʻjaligini yuritish va boshqa ish bilan band boʻlganligini avtomatik ravishda belgilash orqali qayta koʻrib chiqilib, ularga ijtimoiy nafaqa va moddiy yordam tayinlanganligi, shuningdek, bola ikki yoshga toʻlgunga qadar bola parvarishi boʻyicha nafaqa olishga taqdim etilgan arizalar 14 yoshgacha bolalari boʻlgan oilalarga nafaqa tayinlashga oʻtkazilganligi maʼlumot uchun qabul qilinsin. 12. Oʻzbekiston Respublikasi Moliya vazirligining: “Yagona reyestr” ATni “Development Pathways” ixtisoslashtirilgan xalqaro kompaniyadan 2021-yilning yakuniga qadar bosqichma-bosqich begʻaraz qabul qilib olish, keyinchalik uning texnik jihatdan faoliyatini taʼminlash va doimiy takomillashtirib borish ishlari Oʻzbekiston Respublikasi Moliya vazirligi huzuridagi Axborot-hisoblash markazi tomonidan amalga oshirilishi; “Yagona reyestr” AT imkoniyatlarini metodik jihatdan doimiy ravishda takomillashtirib borish ishlari Oʻzbekiston Respublikasi Moliya vazirligi va Moliya vazirligi huzuridagi budjetdan tashqari Pensiya jamgʻarmasi (keyingi oʻrinlarda — Pensiya jamgʻarmasi) tomonidan amalga oshirilishi toʻgʻrisidagi taklifi maʼqullansin. Belgilansinki, “Yagona reyestr” AT Pensiya jamgʻarmasi foydalanuvchisi hisoblanadi. 13. Oʻzbekiston Respublikasi Moliya vazirligi: Iqtisodiy taraqqiyot va kambagʻallikni qisqartirish vazirligi bilan birgalikda ijtimoiy nafaqalar va moddiy yordam oluvchi oilalarning ijtimoiy-iqtisodiy holatini “Yagona reyestr” AT orqali muntazam ravishda tahlil qilsin, zarur hollarda, oilalarni kam taʼminlangan deb eʼtirof etish mezonlarini qayta koʻrib chiqish va ularga oʻzgartirish kiritish toʻgʻrisida Vazirlar Mahkamasiga takliflar kiritib borsin; ijtimoiy nafaqalar va moddiy yordam oluvchi oilalarning ijtimoiy-iqtisodiy holati boʻyicha hududlar va tuman (shahar)lar kesimidagi tahlillar asosida ijtimoiy nafaqalar va moddiy yordam uchun ajratiladigan budjet mablagʻlarini hududlar va tuman (shahar) mahalliy budjetlari kesimida rejalashtirish mexanizmini takomillashtirsin. 15. Oʻzbekiston Respublikasi Hukumatining 3-ilovaga muvofiq ayrim qarorlari 2021-yil 1-apreldan eʼtiboran oʻz kuchini yoʻqotgan deb hisoblansin. 16. Mazkur qarorning bajarilishini nazorat qilish Oʻzbekiston Respublikasi Bosh vazirining moliya-iqtisodiyot va kambagʻallikni qisqartirish masalalari boʻyicha oʻrinbosari — iqtisodiy taraqqiyot va kambagʻallikni qisqartirish vaziri J.A. Qoʻchqorov hamda Oʻzbekiston Respublikasi moliya vaziri T.A. Ishmetov zimmasiga yuklansin. 1. Vazirlar Mahkamasining “Kam taʼminlangan oilalarga ijtimoiy nafaqalar va moddiy yordam tayinlash va toʻlash tartibi toʻgʻrisidagi nizomni tasdiqlash haqida” 2013-yil 15-fevraldagi 44-son qarori. 2. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Aholining hojatmand qatlamlarini ijtimoiy qoʻllab-quvvatlash hamda tibbiy-ijtimoiy yordam koʻrsatish tizimini yanada takomillashtirish chora-tadbirlari toʻgʻrisida” 2016-yil 22-fevraldagi PF-4782-son Farmoni hamda Oʻzbekiston Respublikasi Prezidentining “Oʻzbekiston Respublikasi Mehnat vazirligi faoliyatini tashkil etishni takomillashtirish chora-tadbirlari toʻgʻrisida” 2016-yil 24-fevraldagi PQ-2498-son qarori)” 2017-yil 13-martdagi 130-son qaroriga 1-ilovaning 45-bandi. 3. Vazirlar Mahkamasining “Aholini ijtimoiy muhofaza qilish tizimini idoralararo elektron oʻzaro hamkorlikni qoʻllagan holda takomillashtirish chora-tadbirlari toʻgʻrisida” 2019-yil 13-apreldagi 308-son qarorining 3-bandi ikkinchi va uchinchi xatboshilari, shuningdek, qarorga 1 va 2-ilovalar. 4. Vazirlar Mahkamasining “Vazirlar Mahkamasining “Kam taʼminlangan oilalarga ijtimoiy nafaqalar va moddiy yordam tayinlash va toʻlash tartibi toʻgʻrisidagi nizomni tasdiqlash haqida” 2013-yil 15-fevraldagi 44-son qaroriga oʻzgartirish va qoʻshimchalar kiritish toʻgʻrisida” 2019-yil 15-iyuldagi 588-son qarori. 5. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida (Oʻzbekiston Respublikasi Prezidentining “Mehnatga haq toʻlash, pensiyalar va boshqa toʻlovlar miqdorlarini aniqlash tartibini takomillashtirish toʻgʻrisida” 2019-yil 21-maydagi PF-5723-son Farmoni)” 2019-yil 28-dekabrdagi 1046-son qaroriga ilovaning 120-bandi. 6. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar va qoʻshimcha kiritish toʻgʻrisida (Oʻzbekiston Respublikasi Prezidentining “Koronavirus pandemiyasi davrida aholi, iqtisodiyot tarmoqlari va tadbirkorlik subyektlarini qoʻllab-quvvatlashga doir qoʻshimcha chora-tadbirlar toʻgʻrisida” 2020-yil 3-apreldagi PF-5978-son Farmoni)” 2020-yil 20-maydagi 307-son qaroriga ilovaning 1-bandi. 7. Vazirlar Mahkamasining “Oʻzbekiston Respublikasida chet el fuqarolari va fuqaroligi boʻlmagan shaxslarni roʻyxatga olish tartibini soddalashtirish chora-tadbirlari toʻgʻrisida” 2020-yil 28-sentabrdagi 593-son qaroriga 4-ilovaning 15-bandi va 74-bandining “a” kichik bandi. 8. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “2017 — 2021-yillarda Oʻzbekiston Respublikasini rivojlantirishning beshta ustuvor yoʻnalishi boʻyicha Harakatlar strategiyasini “Ilm, maʼrifat va raqamli iqtisodiyotni rivojlantirish yili”da amalga oshirishga oid davlat dasturi toʻgʻrisida” 2020-yil 2-martdagi PF-5953-son Farmoni)” 2020-yil 20-iyundagi 396-son qaroriga ilovaning 3-bandi.